Islanda

L'Islanda (Ísland in islandese) l'é on nasion de la Eoropa setentrionalsevente el schema de łe Nasion Unìe; le ìzołe pì visine le son la Groenlandia (a sirca 290 km), le Fær Øer (a sirca 420 km), la teraferma pì visina la xe la Norvegia (a sirca 970 km) e el Labrador (a sirca 1450 km) ; par altri la vèn considaraða diritura a metà intra Eoropa e Mèrica Setentrional, sendo a caval intra le do plache litosfereghe..
El teritorio el corisponde co la ìzoła omonima, che l'é tel nord del Oceano Atlantico setentrional, a sudest dela Groenlandia e a nordovest de le Fær Øer.

 Zeografia 
L'Islanda la toca col so bordo setentrional el Sircol Polar Artico.

Sta ìzoła l'é che la ga na granda atività vulcanica: ghe n'é difarenti  vulcani ativi sula tera e arènt ala costa, sofioni de vapor, laghi termali e geyser.
Scuazi tuto el tarén l'é de orizene vulcanica.

L'é na tera de giasèri. Se ricorda el Vatnajökull, in imenso giasèr a calòta co 8100 kilometri quadri de estension l'é infati el pì grando giasèr dela Europa.
De sti giasèri parte tuta na seria de ghèbi co na grando portaða de aqua, co cascaðe che scava el tarén vulcanico. Se ricorda la cascaða Dettifossche l'é na de le pì grose de Europa par portada.

La vien riscaldaða dala Corente del Golfo.

 Storgia 
A partir del 874 l' Islanda la é staða colonizaða dai vichinghi che i rùea dala Norvegia, ma la avéa bu anca coloni celti dal'Irlanda.
Intotno al an 1000 la ìzoła la ga tacà e vegner evangelizaða.

La é staða posidimento danese prima de deventar repùblica independente tel 1944.

 Zeografia politega 
L'é na repùblica.

No la fa part dela Union Europea, ma la é drio entrarghe.

La cavedal e sità pì inportnate l'é Reykjavik.
Altre sità importanti l'é Akureyri, Hafnafjörŏur, Keflavik, Kópavogur.

 Popolasion 
La popolasion la se concentra sule coste e tela sità importanti.
 Lengue 
La Islanda la ga 320 000 abitanti che i parla l'islandese.
Ghe n'é anca dialeti norvegesi e danesi.

 Religion 
La religion l'é quasi par tuta la ðènt quela Evangelica Luterana.
L'un par sento i é Catolici Romani soto la diocesi de Reykjavik.

 Economia 
La base stòriga de l'economìa islandese l'è stat la pesca: l'Islànda la ga na gran flota de pì de mili navi de pesca.
Al contrario, el rèst del setor primàrio el é poco svilupà (agricoltura ghe n'é poca, se pianta cartùfole, fén e in cic de fruta e verdura coltivada tele sère).
La produze anca energia geotermica e idroeletrica a bon marcà.

L'Islànda la àna gran rete de stamiblimenti par la laorasion del pés; ten sti ultimi ani se ga svilupà anca altri tipi de industria.

 Gałeria de someje 

 Note 

Altri projeti

 Cołegamenti forèsti 


Islanda
Islanda